Arabiese miljardêrs teiken sterre | Netwerk24
30 Junie 2020 05:53
Beauden Barrett, twee keer Wêreldrugby se Speler van die Jaar. Foto: Getty Images
Dié voorheen roemryke klub, 'n wenner van 11 Franse titels, is glo in die visier van ryk beleggers uit die Verenigde Arabiese Emirate.
Stuff berig 'n moontlike oorname deur miljardêr lede van 'n Midde-Oosterse koninklike gesin kan die klub se skuld van €5 miljoen delg en sterspelers van oor die wêreld heen lok.
Die voormalige All Black-senter Ma'a Nonu is glo ook 'n teiken-aanwins, terwyl die Franse vleuel Benjamin Fall na berig word reeds ingestem het tot 'n ooreenkoms mits die voorgestelde oorname suksesvol voortgaan.
Die Walliese puntemasjien Dan Biggar. Foto: Getty Images
AS Beziers Hérault het negende geëindig in die hoogs mededingende Franse tweedeliga nadat die Covid-19-pandemie die seisoen kortgeknip het. Die groot name op sy inkopielys kan egter beteken dat die klub hom binnekort weer in die Top-14 bevind.
Die beleggers word verteenwoordig deur die legendariese Hane-vleuel Christophe Dominici en 'n "konstruktiewe" vergadering is onlangs in Parys gehou.
Die klub se inkopietog sal binne die Franse salarisperk van €11,3 miljoen moet geskied, met 'n bykomende €200 000 toegelaat vir Franse toetsspelers.
Beziers se planne klink baie eenders as dié wat suksesvol uitgevoer is deur Toulon, wat groot aanwinste gemaak het om hom uit die tweedeliga te help lig en die afgelope jare 'n krag in die Top-14 en Europese rugby te maak.
Meer oor: Prod2 | Klubrugby | As Beziers Hérault | Beauden Barrett | Toetsrugby | Top 14 | Ma'a Nonu | Superrugby | Aotearoa | Dan Biggar